Nelson Mandela - Speeches - Toespraak deur President Nelson Mandela tydens ontvangs van ere-burgerskap van Paarl
Toespraak deur President Nelson Mandela tydens ontvangs van ere-burgerskap van Paarl
Dit is ook vir my van besondere betekenis om my verbintenis met Paarl te kan deel met 'n hele paar uitsonderlike vroue wie se opofferings die vlam van vryheid brandend gehou het. Ek dink, byvoorbeeld, aan Lizzy Nomaliso Phike. Ray Alexander, Lizzie Abrahams. Elizabeth Mafikeng en soveel ander leiers in die gemeenskap se weerstand teen apartheid.
Vandag moet ons ook dink aan die slagoffers van apartheid. Die name van sommige het slegs bekend geword vir die wyer publiek toe die Waarheids- en Versoeningskommissie onlangs hier vergader het. Die verskyning van die N G Kerk se Ring by daardie verhore het 'n baie sterk boodskap uitgestuur dat ons besig is om die verlede te oorkom terwyl ons die nuwe nasie bou. Die baanbrekers-karakter van daardie optrede, die nederigheid en eerlikheid daarvan, het 'n ontsaglike stoot gegee aan die helings-proses.
Ngo Meyi kulonyaka uphelileyo ndiye ndanikezelwa igunya laledolopu nguMasiapala wenu. Bekuphambi kokuba kubekho ibhunga elonyuliweyo ngoko. Kodwa ubukho benu apha bubonakalisa ukuba elibhunga lethutyana liyayazi kwaye liyayigonda imingweno yenu.